**ПРИПРЕМА ЗА ЧАС БРОЈ 9**

|  |  |
| --- | --- |
| **Наставна тема** | **Извођење музике. Слушање музике.** |
| **Наставна јединица** | Учење песме по слуху *Љубав је од свега јача* и слушање музике |
| **Циљ часа** | Учење песме по слуху која говори о љубави између људских бића. |
| **Очекивани исходи на крају часа** | На крају часа ученик ће бити у стању да:   * Разуме шта је (не)узвраћена љубав * изведе песму певањем по слуху у групи и са целим одељењем; * да одреди темпо извођења композиције; * утврђује своје познавање слушних примера из досадашњег градива |
| **Наставне методе** | Демонстрација, дијалошка, метода рада певања по слуху. |
| **Наставна средства** | Уџбеник за 6. разред, страна 64. |
| **Облици рада** | Фронтални, групни. |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песму *Где је онај цветак жути*. Наставник дискутује са ученицима на тему *љубав*. Наставник објасни ученицима шта је (не)узвраћена љубав.  Наставник најави наставни јединицу. |
| **Главни део часа (30 минута)** |
| Наставник демонстрира песму *Љубав је од свега јача* певањем и свирањем. Наставник објасни ученицима садржај стихова нове песме и истакне улогу *љубави* према другом људском бићу. Наставник укаже на делове песме, понављања, динамику, темпо. Ученици понове прву фразу после инструменталног увода који свира наставник. Наставник укаже ученицима на изговор текста и на трајање пауза.  Уз помоћ наставника ученици науче све делове песме и изведу је у целини.  Слушање музике: по избору наставника и ученика поново се слушају примери, ученици разреду демонстрирају у ком правцу су ишла њихова истраживања и размењују искуства. |
| **Завршни део часа 10 минута** |
| Наставник поставља питања ученицима у вези песме *Љубав је од свега јача*:   1. На који начин исказујемо љубав према другим особама? 2. У ком темпу се изводи песма?   На крају следи још једно извођење песме *Љубав је од свега јача* у фронталном облику рада уз пратњу наставника на клавиру. |