**ПРИПРЕМА ЗА ЧАС БРОЈ 2**

|  |  |
| --- | --- |
| **Наставна тема** | **Извођење музике. Музичко стваралаштво.** |
| **Наставна јединица** | Музичка лествица: учење песама по нотама *На слово* и *Песма о лахору.* |
| **Циљ часа** | Обнављање Це-дур лествице; обнављање а-мол лествице. |
| **Очекивани исходи на крају часа** | На крају часа ученик ће бити у стању да:   * изведе песму у Це-дур лествици по нотама * пева песму по нотама у а-мол лествици * разуме тематику литерарног текста песама *На слово* и *Лахор.* * повеже звучну са нотном сликом песме * дискутује о садржају литерарног текста * анализира нотни текст. |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 6. разред, стране 10–11. |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песме *У Милице, у Милице* (Це-дур) и *Тихо звезде газите* (а-мол). Наставник захтева да ученици кажу какав је карактер песама, односно како песме звуче. Наставник потврди да су песме у различитом тонском роду: дуру и молу.  Наставник најави наставну јединицу. |
| **Главни део часа (30 минута)** |
| Наставник демонстрира песму *На слово*, објасни тему литерарног текста и непознате речи. Наставник научи ученике да певају песму *Лахор* по слуху.  Наставник од ученика тражи да речима опишу како песма звучи.  Наставник покаже нотни текст песме *На слово* у уџбенику. Ученици уз помоћ наставника анализирају нотни текст и одреде у којој лествици је песма компонована.  Наставник захтева од ученика да кажу шта је предтакт и да одреде како песма *На слово* почиње. Ученици певају песму по нотама и тактирају на три.  Наставник покаже нотни запис лествице Це-дур у уџбенику и обнови са ученицима њене елементе.  Наставник демонстрира песму *Лахор* певањем и свирањем и захтева да ученици одреде по слуху у ком тонском роду је компонована. Наставник потврди да је песма у молу, објасни литерарни текст и непознате речи (лахор – врста пријатног и ветра слабе јачине). Ученици науче да песму певају по слуху. Наставник покаже ученицима нотни текст песме у уџбенику, ученици га анализирају, изведу парлато и певају по нотном тексту. Ученици певају песму по нотама и тактирају на два. Наставник покаже нотни запис природне и хармонске а-мол лествице у уџбенику и обнови са ученицима њихове елементе.  Ученици одговарају на питања и задатке истакнуте у уџбенику. Наставник контролише писане одговоре.  Наставник покаже ученицима музичку допуњалку *Мајстор Сима* у уџбенику. Наставник са ученицима одреди врсту такта и лествицу музичке допуљалке. Ученици уписују ноте у празне тактове допуњалке уз помоћ наставника. Ученици певају створену песму *Мајстор Сима*. |
| **Завршни део часа 10 минута** |
| Питања за ученике;   1. Како препознајемо тонски род у којој је композиција компонована? 2. Који су елементи Це-дур лествице? 3. У чему се разликује природна од хармонске молске лествице?   На крају следи још једно извођење песама *На слово* и *Лахор* по слуху са циљем да се час заврши у веселој и пријатној атмосфери. |