**ПРИПРЕМА ЗА ЧАС БРОЈ 1**

|  |  |
| --- | --- |
| **Наставна тема** | **Извођење музике** |
| **Наставна јединица** | [Представљање предмета, начина рада и оцењивања](https://bebicamusiceducation.wordpress.com/1-%d0%bf%d1%80%d0%b5%d0%b4%d1%81%d1%82%d0%b0%d0%b2%d1%99%d0%b0%d1%9a%d0%b5-%d0%bf%d1%80%d0%b5%d0%b4%d0%bc%d0%b5%d1%82%d0%b0-%d0%bd%d0%b0%d1%87%d0%b8%d0%bd%d0%b0-%d1%80%d0%b0%d0%b4%d0%b0-%d0%b8/) и учење песме по слуху *Здраво да сте школски дани* |
| **Циљ часа** | Упознавање ученика са садржајем рада за 6. разред из области *Извођење музике*. Учење песме чији стихови говоре о лепоти школских дана у којима су деца безбрижна и срећна. |
| **Очекивани исходи на крају часа** | На крају часа ученик ће бити у стању да:   * разуме нове садржаје предмета; * разуме стихове нове песме; * изведе песму певањем по слуху. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 6. разред, страна 60. |
| **Облици рада** | Фронтални, групни |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник објасни ученицима које активности су предвиђене у 6. разреду у области *Извођење музике*: певање нових песма по слуху и из нотног текста; свирање на изабраном инструменту; музичко стваралаштво; учење теорије музике; дидактичке музичке игре; музички игроказ. Наставник обнови са ученицима песму *Сањалица маца* из петог разреда. Наставник води дискусију са ученицима о школском животу ученика истицањем следећих појмова: дружење, позитивна дисциплина, одговорност, поштовање, учење, радозналост.  Наставник најави наставну јединицу. |
| **Главни део часа (30 минута)** |
| Наставник демонстрира песму *Здраво да сте школски дани* певањем и свирањем.  Наставник објасни о чему говоре стихови песме и протумачим непознате речи.  Наставник објасни ученицима који делови песме се понављају и у којој динамици.  Наставник после инструменталног увода пева прву фразу песме, а ученици понове.  Наставник до краја песме показује ученицима својим гласом сваку фразу посебно и повезује је са претходном, а ученици понављају.  Ученици певају песму *Здраво да сте школски дани* у целини уз клавирску пратњу наставника.  Наставник подели ученике на две групе, свака група пева једну строфу, а рефрен сви заједно. Наставник прати певање ученика на клавиру. |
| **Завршни део часа 10 минута** |
| Наставник поставља питања ученицима:   1. Које активности ће учити у 6. разреду из области *Извођење музике*? 2. Какав је став ученика према музици? 3. О чему говоре стихови песме *Здраво да сте школски дани*?   На крају следи још једно извођење нове песме у фронталном облику рада уз пратњу наставника на клавиру. |