**ПРИПРЕМА ЗА ЧАС БРОЈ 28**

|  |  |
| --- | --- |
| **Наставна тема** | **Извођење музике** |
| **Наставна јединица** | де-мол лествица |
| **Циљ часа** | Учење молске лествице, разумевање настанка мола и његових варијанти, певање песама у де мол лествици. |
| **Очекивани исходи на крају часа** | На крају часа ученик ће бити у стању да:   * пева песму по нотама у де-мол лествици; * разуме како настаје паралелна молска лествица; * зна разлику између природног и хармонског мола; * да компонује песму у де-мол лествици. |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 6. разред, страна 36-38. |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песму *Лахор* у а-молу. Наставник захтева да ученици опишу речима како звучи песама. Наставник покаже нотни текст у уџбенику и захтева да се ученици подсете у којој је лествици компонована. Наставник подсећа ученике на елементе молске лествице.  Наставник најави наставну јединицу. |
| **Главни део часа (30 минута)** |
| Наставник покаже нотни текст песме *Све птичице запевале* и објасни тематику стихова. Наставник захтева од ученика да се определе који род лествице би више одговарао тематици литерарног текста. Наставник научи ученике да певају песму по слуху. Ученици анализирају нотни текст песме и одређују у којој лествици је компонована: уочавају предзнак, последњи тон и звучност. Ученици уз помоћ наставника певају песму по нотама.  Наставник покаже нотни запис лествице. Ученици анализирају нотни текст лествице и уочавају њене елементе. Одређују који тонови се налазе на главним ступњевима. Ученици пеавју де-мол лествицу у смеру навише и наниже.  Ученици анализирају нотни текст песме *Љутић* и уочавају лествицу, тонове доњег и горњег тетрахорда. Ученици уз помоћ наставника певају песму по нотама уз тактирање.  Ученици утврђују у којој лествици је припремљена допуњалка *Ноћ је тамна*. Ученици уз помоћ наставника смишљају мелодију за празне тактове и уписују ноте у текст допуњалке. Ученици певају допуњалку по нотама и са литерарним текстом. Ученици препишу све песме настале у форми музичке допуњалке у празан линијски систем дат у уџбенику. |
| **Завршни део часа 10 минута** |
| Наставник поставља питања ученицима:   1. Како гласи де-мол лествица? 2. Како се зове дурска лествица чија је паралелна де-мол лествица? 3. Како гласе тонови на главним тоновима де-мол лествице?   На крају следи још једно извођење песама *Све птичице из горе*, *Љутић* и *Ноћ је тамна* са циљем да се час заврши у веселој и пријатној атмосфери. |