**ПРИПРЕМА ЗА ЧАС БРОЈ 26**

|  |  |
| --- | --- |
| **Наставна тема** | **Музички инструменти. Слушање музике.** |
| **Наставна јединица** | Музички инструменти са диркама: клавир, челеста и хармоника |
| **Циљ часа** | Упознавање са клавиром и клавирском литературом и хармоником и њеном литературом |
| **Очекивани исходи на крају часа** | На крају часа ученик ће бити у стању да:   * Познаје конструкцију клавира, разликује га од претходника по начину добијања тона и звуку * Познаје одабрану литературу намењену клавиру * Разуме разлику између звука ударачког (челеста) и жичаног инструмента (клавир) * Познаје механизме хармонике и одабране примере из литературе |
| **Наставне методе** | Демонстрација, дијалошка. |
| **Наставна средства** | Уџбеник за 6. разред, страна 104–105 |
| **Облици рада** | Фронтални, групни |
| **Међупредметно повезивање** | Историја, географија. |

**ТОК ЧАСА**

|  |
| --- |
| **Уводни део часа (5 минута)** |
| На почетку часа наставник пушта *Игру шећерне виле* из балета *Шчелкунчик* и подсећа да је о челести, клавирској варијанти звончића било речи у 5. разреду. Још једном се подвлачи да се у групи клавијатурних инструмената налазе инструменти који припадају различитим групама инструмената и истиче да је челеста ударачки инструмент на којем се тон добија свирањем на клавијатури. Наставник пита да ли се неко од ученика сећа још неког примера где композитор користи челесту (Хедвигина тема). Најављује се наставна тема: клавир. |
| **Главни део часа (30 минута)** |
| На почетку наставник тражи од ученика да кажу шта знају о клавиру и различитим врстама клавира. Да ли су видели клавир, да ли су свирали на клавиру, да ли су слушали концерт на којем је било клавира? Где се све клавир користи?  Кроз разговор се долазим до врло разнолике примене клавира која га чини једним од најзначајнијих инструмената: у педагогији, као солистички инструмент, у различитим инструменталним саставима и оркестрима, у различитим жанровима музике – уметничкој, џезу и популарној музици.  Упознавање композиција *За Елизу*, *Ноктурно* и виртуозних *Анданте спијенато* и *Велика полонеза.*  Наставник објашњава механизам произвођења тона на хармоници и видове конструкције инструмента (клавијатура и дугмад), представља могућности регистрирања и успоставља аналогију са сродним променама боје тона на оргуљама и чембалу.  Наставник кроз примере показује различите могућности инструмента и његову заступљеност у различитим жанровима: као инструмента на којем се свирају транскрипције дела уметничке музике од барока до данас (Моцартов *Турски марш*), инструмента којем пажњу поклањају и савремени српски композитори (Божанићева *Токата*), до омиљеног народног инструмента, посебно за извођење кола (Павковићево *Миланово коло*).  Да хармоника као инструмент није популарна само на нашим просторима показују примери оркестара хармоника из Берлина и Русије. |
| **Завршни део часа 10 минута** |
| Обнављање свих инструмената са диркама. |