**ПРИПРЕМА ЗА ЧАС БРОЈ 7**

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Духовна и световна музика у средњовековној Србији. |
| **Циљ часа** | Упознавање одлика духовне и световне музичке традиције у средњовековној Србији |
| **Очекивани исходи на крају часа** | На крају часа ученик ће бити у стању да:   * Ученик разуме путеве развоја српске духовне и световне музике у средњем веку * Може да пореди путеве развоја српске и европске традиције (Западне и Источне Европе) * Познаје рад нашег најзначајнијег ансамбла за рану музику, Ренесанс |
| **Наставне методе** | Демонстрација, дијалошка, метода рада певања по слуху. |
| **Наставна средства** | Уџбеник за 6. разред, страна 84–86 |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Подсећање на оно што је о српским народним обичајима учено у 5. разреду. Значење обреда коледа, лазарице, краљице, додоле. Какву улогу имају обредне, а шта су радне песме? Који народни инструменти су упознати у претходном разреду. |
| **Главни део часа (30 минута)** |
| Наставник објашњава значај прекретнице у развоју музике средњег века која наступа са покрштавање јужнословенских племена. Подсећање на знања из историје. Објашњава се пут прихватања византијске појачке традиције на овом простору и истиче значај добијања аутокефалности Српске православне цркве. На хронолошком таблу истиче се 1219. година изабраним симболом.  Представља се рукопис песме *Ниња сили* Стефана Србина. Слуша и анализира пример. Слуша пример *Херувимске песме* Николе Србина и прави се поређење. Могу се пустити различита извођења песама, посебна препорука снимка са званичног канала РТС са интерпретацијом Драгослава Млађеновића и ансамбла Ренесанс.  Објашњава се улога световне музике на српским феудалним дворовима. Пореде називи путујућих музичара у Западној Европи и код нас. Слушање примера *Скомрашке игре* и анализа овог покушаја реконструкције некадашње световне праксе. Разговор о раду ансамбла Ренесанс. |
| **Завршни део часа 10 минута** |
| Наставник са ученицима пева народне песме по избору. Објашњење значаја очувања традиције. |