**ПРИПРЕМА ЗА ЧАС БРОЈ 12**

|  |  |
| --- | --- |
| **Наставна тема** | **Извођење музике** |
| **Наставна јединица** | Ритмичка фигура триола |
| **Циљ часа** | Учење нове ритмичке фигуре: триола. |
| **Очекивани исходи на крају часа** | На крају часа ученик ће бити у стању да:   * изведе триолу * пева и свира песму по нотама * разуме тематику литерарног текста песме *Варај Данке* * повеже звучну са нотном сликом песме * дискутује о садржају литерарног текста * анализира нотни текст. |
| **Наставне методе** | Демонстрација, дијалошка, метода рада са нотним текстом, музичка игра. |
| **Наставна средства** | Уџбеник за 6. разред, страна 18–21 |
| **Облици рада** | Фронтални, групни |
| **Међупредметно повезивање** | Српски језик |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима нотне вредности и паузе путем музичке игре *Пронађи пар.* Наставник поставља ученицима питања о трајању одређених нотних вредности и пауза: четвртине, осмине, целе ноте и паузе, шеснаестине. Наставник покаже нотни текст бројалице *Што хукће локомотива*. Ученици препознају нотне вредности и паузе. Ученици изведу бројалицу.  Наставник најави наставну јединицу. |
| **Главни део часа (30 минута)** |
| Наставник демонстрира песму *Варај Данке и објасни* ученицима тематику литерарног текста. Ученици одређују којој врсти музике песма припада према садржају стихова, а наставник тумачи непознате речи. После упевавања наставник научи ученике да певају песму *Варај Данке* по слуху уз тактирање. Ученици анализирају нотни текст песме: виолински кључ, ознака за такт, темпо, које нотне вредности преовлађују, лук легата и уочавају нову ритмичку фигуру. Наставник објасни значење и начин извођења триоле и покаже табелу у уџбенику са приказом настанка осминске триоле.  Уз помоћ наставника ученици прво изведу песму парлато, а затим певају по нотама уз тактирање. Ученици певају песму са литерарним текстом уз пратњу наставника на клавиру. Наставник покаже нотни текст бројалице *Колачи* и објасни начин извођења према упутствима из уџбеника. Наставник подели ученике на четири групе, свакој групи ученика да инструменте према упутству из уџбеника, групе наизменично певају и свирају четири по четири такта. Ученици свирају и певају бројалицу *Колачи*. |
| **Завршни део часа 10 минута** |
| Наставник поставља питања ученицима:   1. Како настаје триола? 2. Како се изводи триола? 3. Како се пише триола?   На крају следи још једно извођење песме *Варај Данке* и бројалице *Ко-ла-чи* са циљем да се час заврши у веселој и пријатној атмосфери. |