**ПРИПРЕМА ЗА ЧАС БРОЈ 30**

|  |  |
| --- | --- |
| **Наставна тема** | **Извођење музике** |
| **Наставна јединица** | Свирање на изабраном инструменту или на клавијатури у апликацији *Мој клавир* |
| **Циљ часа** | Стицање вештине свирања на изабраном инструменту по нотама |
| **Очекивани исходи на крају часа** | На крају часа ученик ће бити у стању да:   * прочита нотни текст; * разуме техничко-извођачке карактеристике изабраног инструмента; * свира лакше песме; * да изведе песму певањем и свирањем. |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 6. разред, страна 43-47. |
| **Облици рада** | Фронтални, групни, у паровима. |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника обнове свирање на изабраном инструменту или на клавијатури у апликацији *Мој клавир.* Ученици изведу песме *Широк Дунав* и *Календара* у апликацији на клавијатури.  Наставник најави наставну јединицу. |
| **Главни део часа (30 минута)** |
| Наставник покаже композицију за свирање у уџбенику *Музичка торта* и објасни шта је главна мелодија, а шта је пратња у нотном запису. Ученици уз помоћ наставника одређују у којој лествици је композиција компонована. Наставник покаже прсторед и захтева да ученици кажу како се изводе тонови у легату. Ученици свирају на клавијатури или металофону мелодију песме по нотама. Наставник прати ученике на клавиру.  Наставник обнови са ученицима писање нота у малој октави.  Наставник покаже ученицима композицију за свирање *Игра* и објасни начин извођења према упутствима у уџбенику. Ученици се поделе у парове, један свира десном, а други ученик левом руком према нотном запису. Ученици изводе композицију уз пратњи наставника на клавиру.  Наставник покаже ученицима нотни текст композиције Рачунање у уџбенику и објасни начин извођења на клавијатури. Ученици анализирају нотни текст и свирају композицију са две руке.  Наставник покаже ученицима нотни текст песме *Стари МекДоналд има фарму* и објасни начин свирања. Ученици уз помоћ наставника анализирају нотни текст, затим се поделе у две групе и свирају песму на клавијатури. Прва група свира десну руку, а друга група ученика свира левом руком. Наставник прати ученике на клавиру. Ученици свирају и певају текст песме.  Наставник покаже ученицима нотни текст песме Звончићи и објасни нови нотни знак *фа* у малој октави. Наставник објасни ученицима како се свира са две руке на клавијатури. Ученици прво свирају деоницу за десну руку уз бројање, а затим деоницу за леву руку такође уз бројање. Наставник покаже ученицима како да свирају са обе руке композицију *Звончићи* и указује на знак за репетицију, прима и секонда волту. |
| **Завршни део часа 10 минута** |
| Наставник поставља питања ученицима:   1. Где се налази тон це1 на клавијатури или на изабраном инструменту? 2. У ком линијском систему је запис за десну, а у ком за леву руку када свирамо на клавијатури? 3. Шта је прсторед и како се обележава у нотном запису?   На крају следи још једно извођење свих композиција за свирање са циљем да се час заврши у веселој и пријатној атмосфери. |