**ПРИПРЕМА ЗА ЧАС БРОЈ 20**

|  |  |
| --- | --- |
| **Наставна тема** | **Човек и музика. Слушање музике.** |
| **Наставна јединица** | Ренесанса: Основне карактеристике уметности ренесансе |
| **Циљ часа** | Упознавање друштвено-историјског контекста развоја ренесансне уметности и основних одлика музике ренесансе са акцентом на развоју вишегласја |
| **Очекивани исходи на крају часа** | На крају часа ученик ће бити у стању да:   * Повеже своја знања из различитих области, разуме хронологију појава; * Разуме значај античког узора и новог односа према природи за ренесансне уметнике * Развликује појмове вишегласје и полифонија, као и полифонија и хомофонија * Познаје типичне ренесансне форме: мису, мотет и мадригал * Познаје стваралаштво Џон Данстабла |
| **Наставне методе** | Демонстрација, дијалошка. |
| **Наставна средства** | Уџбеник за 6. разред, страна 89–93 |
| **Облици рада** | Фронтални, групни |
| **Међупредметно повезивање** | Историја, географија, ликовна уметност, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Подсећање на хронологију средњег века. Упоредна анализа њихових решења на хронолошком стаблу. Разговор о темпу друштвених промена. Подсећање на њихова знања о хуманизму и ренесанси. На примеру Ботичелијевог *Пролећа* одређење неких од главних одлика ренесансе. |
| **Главни део часа (30 минута)** |
| Наставник објашњава аналогију која се може успоставити у тематици Ботичелијевог дела и композиције Жоскена де Преа *Цврчак.* Слушање композиције и разговор о њој. Како је поетски садржај утицао на промене у музичком језику. Утврђује се битна одлика ренесансе, промена односа према природи и појава нове уметничке теме – природа као уметнички идеал. Повезивање са знањима ученика из других области – српског језика, књижевности, историје. Рађање човекове страсти за путовањима – открића нових континената, култура и земаља; излети у природу; стварање зоолошких вртова; интересовање за друге биљне и животињске врсте.  Наставник објашњава шта у ренесанси значи да је антика била узор и инспирација и како се то може видети у музици. Због чега су пасторале биле омиљени ренесансни жанр.  Објашњавају се одлике музике ренесансе и какве се промене јављају у вишегласју. Објашњење разлике у значењу одредница *вишегласје* и *полифонија.* Графички и музички објашњава се поступак **имитације.** Слушање и анализа примера Окегемовог *Део грацијас*.  Објашњење другог вида вишегласног компоновања – *хомофоније.*  Демонстрација примене ова два вида вишегласног става у најзначајнијим ренесансним облицима – мотету, миси и мадригалу. Упознавање са делом Џона Данстабла. Слушање и анализа примера. Поређење различитих верзија извођења, вокалне и инструменталне. Указивање на то да је ренесансна традиција доминантно вокално. Да инструменти, кад се појављују, свирају неку од деоница вокалног става.  Објашњење да мада мотетима називамо композиције писане од 12. века до данас, то не значи да су они увек компоновани истом композиционом техником. Уочавање разлика између политекстуалног мотета 13. века и ренесансног мотета.  Наставник објашњава који су најзначајнији ренесансни облици, где се изводе, шта им је заједничко, како се међусобно разликују.  Упознавање са делима Џон Данстабла као примерима на којима се демонстрирају претходна објашњења. |
| **Завршни део часа 10 минута** |
| Разговор о Данстабловим композицијама. Ученици уз помоћ наставника долазе до одговора. |