**ПРИПРЕМА ЗА ЧАС БРОЈ 18**

|  |  |
| --- | --- |
| **Наставна тема** | **Извођење музике** |
| **Наставна јединица** | Такт 6/8 |
| **Циљ часа** | Певање песама у сложеном такту шест осмина. |
| **Очекивани исходи на крају часа** | На крају часа ученик ће бити у стању да:   * Разуме значење такта шест осмина; * Пева по нотама и тактира вежбу у шест осмина; * Примени знање из теорије музике у пракси. |
| **Наставне методе** | Демонстрација, дијалошка, метода рада певања по слуху и са нотним текстом. |
| **Наставна средства** | Уџбеник за 6. разред, страна 28–30. |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника обнове песму *Зелени рукави* по слуху уз тактирање на два. Наставник захтева од ученика да опишу ритам песме.  Наставник најави наставну јединицу. |
| **Главни део часа (30 минута)** |
| Наставник покаже нотни текст песме *Девојка на студенцу* у уџбенику, објасни тематику стихова, непознате речи објасни ко је аутор песме. Наставник научи ученике да је певају по слуху уз тактирање. Наставник покаже нотни текст песме у уџбенику и захтева да ученици анализирају нотни текст, утврде лествицу у којој је компонована и врсту такта. Наставник објасни шта је сложени такт и покаже ученицима у уџбенику шему која приказује на који начин је организован такт шест осмина. Наставник упути ученике на објашњења дата у уџбенику у вези тактирања сложеног такта и такта шест осмина. Ученици изводе песму *Девојка на студенцу* парлато, а затим певају по нотама уз тактирање. Наставник подели ученицима дрвене штапиће и захтева да свирају тезу гласније, а арзу тише уз певање песме са литерарним текстом.  Ученици уз помоћ наставника анализирају нотни текст *Рођенданске песме* и певају по нотама уз тактирање. Затим се поделе у две групе и према упутству из уџбеника певају песму са текстом. |
| **Завршни део часа 10 минута** |
| Наставник поставља питања ученицима:   1. У коју врсту спада такт шест осмина? 2. Како тактирамо шест осмина? 3. У ком такту је компонована песма *На студенцу* и које нотне вредности преовлађују у нотном тексту?   На крају следи још једно извођење песама *Зелени рукави*, *Девојка на Студенцу* и *Рођенданска* са циљем да се час заврши у веселој и пријатној атмосфери. |