**ПРИПРЕМА ЗА ЧАС БРОЈ 6**

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Рани облици вишегласја, примери средњовековних плесова *фарандола* и *бранле*, примери везани за ране облике вишегласја и учење народне песме са Косова *Киша пада* по слуху |
| **Циљ часа** | Разумевање путева развоја вишегласја и развијање гласовног опсега и прецизности извођење ритма. |
| **Очекивани исходи на крају часа** | На крају часа ученик ће бити у стању да:   * Познаје путеве развоја вишегласја у духовној и световној музици Западне Европе * препознаје средњовековне плесове *фарандола* и *бранле* * разуме тематику стихова народне песме; * пева народну песму у седам осмина * пева у одређеном гласовном опсегу. |
| **Наставне методе** | Демонстрација, дијалошка, метода рада певања по слуху. |
| **Наставна средства** | Уџбеник за 6. разред, страна 21 и 82–83 |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника обнове народну песму *Диван је кићени Срем*. Наставник захтева од ученика да кажу из ког краја Србије је песма. Наставник објасни у чему се разликују песме из различитих крајева Србије.  Наставник најави наставну јединицу. |
| **Главни део часа (30 минута)** |
| Наставник демонстрира нову песму *Киша пада* и захтева од ученика да на основу садржаја литерарног текста и њене звучности одреде којој врсти музике припада.  Наставник објасни значење стихова. Наставник објасни географско порекло песме, затим покаже на географској карти где се налази југ Србије и који су већи градови у том делу. Покаже слику народне ношње и укаже на утицај музике других народа. Наставник објасни по чему је тај крај познат.  Наставник покаже ученицима како да певају прву фразу песме по слуху, а затим и сваку следећу. Ученици понове сваку фразу док не науче песму и изведу је у целини.  Наставник објасни како се изводе два тона на један слог. Наставник захтева да ученици певају песму по слуху, али уз тактирање на три. Наставник обраћа ученицима пажњу на тезу и арзу и указује на извођење динамике. Наставник тражи да ученици опишу речима ритам песме. Ученици певају песму уз клавирску пртњу наставника.  Човек и музика. Обнови се знање о појави вишегласја са прошлог часа. Објасни пут развоја вишегласја и на слушном примеру типичан изглед мотета позног 13. века. Представи најпознатији канон овог доба кроз два примера (са нотним текстом и у историјски информисаном извођењу).  Слушање музике: Плес *фарандола* и два извођења плеса *бранле*. Наступ плесачних група одвија се у костимима који асоцирају на начин одевања у средњем веку. Уочити специфичности. Музичари свирају на аутентичним инструментима. Треба описати њихов звук и уочити да ли имају сличност са данас коришћеним. У којим приликама су могли бити извођени ови плесови? Да ли припадају дворској музици или су извођени у народу? На основу чега данас знамо њихов изглед? |
| **Завршни део часа 10 минута** |
| Наставник поставља питања ученицима:   1. Из ког краја Србије је песма *Киша пада*? 2. По чему ће памтити песму *Киша пада*? 3. Којој традицији припадају слушни примери? 4. Шта означава канон у византијској а шта у Западној традицији?   На крају следи још једно извођење песме *Киша пада* са циљем да се час заврши у веселој и пријатној атмосфери. |