**ПРИПРЕМА ЗА ЧАС БРОЈ 19**

|  |  |
| --- | --- |
| **Наставна тема** | **Извођење музике. Слушање музике.** |
| **Наставна јединица** | Учење песме по слуху *Волите ли Баха* ислушање музике |
| **Циљ часа** | Развијање гласовних способности и певачког опсега. Утврђивање познавања музичке литературе. |
| **Очекивани исходи на крају часа** | На крају часа ученик ће бити у стању да:   * изведе песму по слуху у три четвртине; * певањем изведе песму у динамици мецофорте; * пева један слог на две тонске висине; * разуме тематику литерарног текста. |
| **Наставне методе** | Демонстрација, дијалошка, метода рада певања по слуху. |
| **Наставна средства** | Уџбеник за 6. разред, страна 31. |
| **Облици рада** | Фронтални. |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника обнављају песму *Љубав је од свега јача* по слуху*.* Наставник захтева да ученици кажу шта је темтика стихова, да ли човек може да управља својим осећањима.  Наставник најави наставну јединицу. |
| **Главни део часа (30 минута)** |
| Наставник покаже текст песме *Волите ли Баха* у уџбенику и објасни ученицима тематику литерарног текста. Наставник укаже ученицима на младалачку љубав у којој често млади не знају како да се понашају. Наставник објасни да музика има моћ да промени расположење човека. Ученици кратко дискутују на тему љубави и музичке. Наставник демонстрира песму певањем и свирањем, а затим објасни начин извођења песме. Ученици певају песму по слуху према упутствима наставника: фразу по фразу и на тај начин науче целу песму. Наставник захтева да ученици обрате пажњу на инструментални увод и да почну на време. Ученици певају песму у целини уз клавирску пратњу наставника.  Наставник покаже ученицима нотни текст песме и захтева да одреде у ком линијском систему је записана мелодија, а којим системима је запис клавирске пратње.  Слушање музике: по избору наставника и ученика поново се слушају примери, ученици разреду демонстрирају у ком правцу су ишла њихова истраживања и размењују искуства. |
| **Завршни део часа 10 минута** |
| Наставник поставља питања ученицима:   1. На који начин записујемо мелодију и клавирску пратњу у нотном тексту песме? 2. Како знамо када да почнемо да певамо у случају када песма има инструментални увод? 3. У ком темпу изводимо песму *Волите ли Баха*?   На крају следи још једно извођење песме *Волите ли Баха* по слуху са циљем да се час заврши у веселој и пријатној атмосфери. |