**ПРИПРЕМА ЗА ЧАС БРОЈ 24**

|  |  |
| --- | --- |
| **Наставна тема** | **Музички инструменти. Слушање музике.** |
| **Наставна јединица** | Музички инструменти са диркама: чембало |
| **Циљ часа** | Упознавање ученика са звуком инструмента и литературом која се на њему изводи |
| **Очекивани исходи на крају часа** | На крају часа ученик ће бити у стању да:   * Познаје терминолошку, али и конструкциону разноликост овог типа инструмента * Повезује име инструмента са значајним ствараоцима музике 18. века у немачкој, италијанској и шпанској традицији. * Разликује звук чембала од звука клавира |
| **Наставне методе** | Демонстрација, дијалошка. |
| **Наставна средства** | Уџбеник за 6. разред, стране 102–103 |
| **Облици рада** | Фронтални, групни |
| **Међупредметно повезивање** | Историја, географија. |

**ТОК ЧАСА**

|  |
| --- |
| **Уводни део часа (5 минута)** |
| Подсећање на звучне примере са 98. стране у уџбенику: звук клавикорда и композиције Берда и Була извођене на спинету. Најава теме часа: праћење развоја ренесансног инструментаријума у наредној епохи: бароку |
| **Главни део часа (30 минута)** |
| Наставник објашњава како је текао развој инструмената са диркама типа чембала и клавикорда, подсећа на разлике у начину добијања тона и објашњава да се сродни инструменти различито називају на различитим просторима. Истиче се првенствено концертна намена инструмента, за разлику од клавикорда чији је звук тиши и зато је углавном коришћен у приватној сфери и за учење свирања на клавијатурном инструменту.  Наставник објашњава како се производи звук на чембалу, са ученицима долази до његовог описа, указује да се и на чембалу, као и на оргуљама, могу користити регистри који мењају боју звука, што су композитори и извођачи користили да би постигли различите ефекте.  Посебно треба нагласити да мада постоје битне разлике међу инструментима, ондашња (а и данашња) пракса јесте да се укупна литература за клавијатурне (и не само за клавијатурне) инструменте, уз неопходна прилагођавања (нарочито кад су у питању инструменти мањих могућности).  На примеру два извођења Баховог *Прелудијума у Це-дуру* упоређују се звук харпсикорда и клавира. Наставник подсећа на значење речи прелудијум и изводи поређење са токатом.  На примеру Пахелбеловог *Канона за оргуље у Де-дуру* показује се како се прилагођава звучност новом инструменту. С обзиром на популарност овог дела и постојање бројних транскрипција ученици се упућују да истраже различите верзије и изаберу ону која им се највише допада.  На примерима композиција Доменика Скарлатија и Франсоа Купрена показују су резлике у француском и италијанском начину компоновања за чембало, односно клавсе. Треба успоставити хронолошку оријентацију у односу на Баха за Купрена (као претходника) и Скарлатија (као вршњака, који Баха надживео). Нагласити да је Купрен цео живот провео везан за француски двор, док је Скарлати много путовао и упознао различите традиције (Италија, Енглеска, Португалија, Шпанија). |
| **Завршни део часа 10 минута** |
| По избору наставника пустити две од слушаних композиција и у разговору покушати да се на основу одлика музике одреди да ли припадају италијанском, немачком или француском стилу компоновања. |