**ПРИПРЕМА ЗА ЧАС БРОЈ 36**

|  |  |
| --- | --- |
| **Наставна тема** | **Извођење музике** |
| **Наставна јединица** | Певање песме по слуху *Једна земља - један тим* |
| **Циљ часа** | Певање песме по слуху у такту седам осмина. |
| **Очекивани исходи на крају часа** | На крају часа ученик ће бити у стању да:   * разуме тематику стихова; * схвати настаје успешан тим; * изводи песму у седам осмина. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 6. разред, страна 68. |
| **Облици рада** | Фронтални |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима певање државне химне *Боже правде*. Наставник захтева од ученика да протумаче значење стихова. Наставник објасни шта је свечана, а шта патриотска песма. Наставник и захтева од ученика да дају један пример свечане песме. Наставник обнови са ученицима свенародну *Химну Св. Сави*. Наставник објасни појам *нација* и укаже на важност њеног јединства.  Наставник најави наставну јединицу. |
| **Главни део часа (30 минута)** |
| Наставник демонстрира песму *Једна земља – један тим* и објасни ученицима о чему песма говори и коме је посвећена. Наставник објасни шта је тим, због чега је важно да чланови тима буду јединствени и да једни другима помажу у постизању заједничког циља. Наставник објасни која је добробит јединства нације за живот свих људи у једној држави. Наставник објасни појам *идол* и укаже на позитивне особине које он мора да поседује. Наставник да пример спортисте Новака Ђоковића који је први тенисер света, постиже одличне резултате, има успешан тим и цела нација у Србији га воли, а свет поштује.  Ученици певају песму уз помоћ наставника, учећи део по део по слуху и водећи рачуна о правилном изговору текста, тези и арзи, динамици, темпу и свему што доприноси лепоти извођења песме.  Наставник указује ученицима на одговорност за лепоту извођења музике и неопходну позитивну дисциплину на наступу. Свако је одговоран за себе да почне и заврши извођење музике певањем или свирањем на време.  Ученици се поделе на две групе: прва изводи прву, а друга другу строфу, а рефрен певају сви ученици. Песма се изводи уз инструменталну пратњи наставника. |
| **Завршни део часа 10 минута** |
| Наставник поставља питања ученицима:   1. Шта је тим? 2. У чему се огледа одговорност извођача приликом певања или свирања? 3. У чему је разлика између свечане и патриотске песме?   На крају следи још једно извођење песама *Лепо ти је у нашем Срему*, *Једна земља – један тим,* у фронталном облику рада уз пратњу наставника на клавиру. |