**ПРИПРЕМА ЗА ЧАС БРОЈ 8**

|  |  |
| --- | --- |
| **Наставна тема** | **Човек. И музика. Слушање музике.** |
| **Наставна јединица** | Савремена музика инспирисана средњим веком |
| **Циљ часа** | Формирање односа према средњовековној традицији као живом делу савремене културе; познавање најзначајнијих ансамбала и дела која су инспирисана средњим веком |
| **Очекивани исходи на крају часа** | На крају часа ученик ће бити у стању да:   * Разуме начине како може да препозна елементе средњовековне музичке праксе у савременом стваралаштву * Познаје репрезентативна дела савремене уметности инспирисана средњим веком * Самостално истражује тему у правцу сопствених интересовања |
| **Наставне методе** | Демонстрација, дијалошка. |
| **Наставна средства** | Уџбеник за 6. разред, страна 87–88 |
| **Облици рада** | Фронтални, групни |
| **Међупредметно повезивање** | Историја, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Час почиње подсећањем на виталност и значај средњовековне музике за њен потоњи развој: пре свега улогу осмогласника и грегоријанског корала, као традиција које су и данас живе. Подсећа се на проблем дешифровања и аутентичног читања старих рукописа (питања кад су настали први записи грегоријанског корала и кад је у српској традицији први пут записан осмогласник). На који начин и који ансамбли данас изводе средњовековну музику? Наставник најављује наставну тему. |
| **Главни део часа (30 минута)** |
| У уметности је увек актуелна инспирација која се тражи у прошлости. Средњовековна музика је била на различите начине инспиративна за многе савремене ствараоце и у уметничкој, а данас много и у популарној музици.Међу најпознатијим су примери Орфове *Кармине буране*, а у популарној музици песма *Амено.*  Наставник подсећа ученике на оно што већ знају о Карлу Орфу. Представља композитора, објашњава да је *Кармина бурана* део једног већег циклуса сродних композиција. Да је у време настанка била део једног покрета који се залагао за нову једноставност музичког језика и масовност бављења музиком. Наводе се пример врло успешних масовних извођења *Кармине буране* када су наступали ученици музичких школа из целе Србије. Да је укупно трајање композиције дуже од једног сата и препоручује снимак РТС са званичног канала (диригент Бојан Суђић). Објашњава да је *Кармина* била инспиративна за све велике светске диригенте и ансамбле и да ужива изузетну популарност. Подсећа на Даринку Матић-Маровић и представља њена уметничка делатност, као и на то да је дуго важила за неприкосновеног тумача ове партитуре и изводила је не само у Србији, већ и у другим центрима региона са разним ансамблима.  Слуша се химна Фортуни и анализирају њене одлике.  Упознаје се песма *Амено.* Објашњава начин на који је Ерик Леви био инспирисан средњовековном музиком и води разговор о томе како доживљавају ову песму и због чега им је пријемчива или није. Анализира каква је улога неразумљивог текста и подсећа на примере дечјих песама, бројалица са неразумљивим речима. |
| **Завршни део часа 10 минута** |
| Наставник објашњава ко је био Милош Петровић, чембалиста и композитор и упућује их да потраже његове композиције на интернету и разумеју их у контексту обрађиване теме. |