**ПРИПРЕМА ЗА ЧАС БРОЈ 35**

|  |  |
| --- | --- |
| **Наставна тема** | **Извођење музике. Музичко стваралаштво.** |
| **Наставна јединица** | Музички игроказ |
| **Циљ часа** | Примена стеченог знања из музичке културе, развијање креативности ученика. |
| **Очекивани исходи на крају часа** | На крају часа ученик ће бити у стању да:   * смисли текст за музички игроказ; * разуме сврху играња улога; * пева и свира сам или у групи; * развије смисао за тимски рад. |
| **Наставне методе** | Демонстрација, дијалошка, метода рада са нотним и литерарним текстом. |
| **Наставна средства** | Уџбеник за 6. разред, страна 56-59. |
| **Облици рада** | Фронтални, групни, рад у паровима, кооперативно учење |
| **Међупредметно повезивање** | Српски језик, ликовна култура. |

**ТОК ЧАСА**

|  |
| --- |
| **Уводни део часа (5 минута)** |
| Наставник демонстрира песму *Димничар* и захтева од ученика да опишу садржај литерарног текста. Наставник прочита ученицима приче настале на основу песме *Димничар* које имају другачију драмску радњу и служе као инспирација за стварање текста музичког игроказа. Наставник објасни ученицима важност драмске радње и  најави наставну јединицу. |
| **Главни део часа (30 минута)** |
| Наставник подели ученике на две групе и упути их на неопходност поштовања сваког ученика у групи. Наставник укаже ученицима на потребан метод рада и временско ограничење музичког игроказа као и на остале савете који су изложени у уџбенику.  Ученици бирају песму на основу које ће створити причу и развити драмску радњу музичког игроказа. Ученици пишу текст водећи рачуна о васпитној улози игроказа. Тема може бити везана за: (не)узвраћену љубав, другарске односе, очување природе, вршњачко насиље, историјске теме, биографије композитора, људским особинама, животињама. Ученици дају назив свом игроказу, деле текст на сцене и врше поделу глумачких улога и задужења ученика. Ученици вежбају игроказ према редоследу радњи истакнутих у уџбенику: учење текста, вежбање кретања на сцени, избор музике, вежбање певања и свирања. Ученици формирају плесну групу, мали хор и оркестар. Ученици заједнички режирају игроказ или бирају свог режисера од ученика из своје групе. Ученици заједнички праве сценографију и костиме. Ученици изводе два игроказа на једном часу и после тога дискутују о њиховој васпитној улози и лепоти извођења. Ученици се не такмиче између себе већ показују једни другима своју креативност, смисао за тимски рад, оригиналност и таленат.  Наставник помаже ученицима да припреме музичке игроказе, да их изведу и да демократски учествују у завршној дискусији. |
| **Завршни део часа 10 минута** |
| Наставник поставља питања ученицима:   1. Шта је музички игроказ? 2. Која је васпитна, а која образовна улога музичког игроказа? 3. Шта је демократска дискусија?   На крају следи извођење песама *Здраво да сте школски дани*, *Волите ли Баха* и *Љубав је од свега јача* са циљем да се час заврши у веселој и пријатној атмосфери. |