**ПРИПРЕМА ЗА ЧАС БРОЈ 33**

|  |  |
| --- | --- |
| **Наставна тема** | **Извођење музике** |
| **Наставна јединица** | Дидактичка музичка игра |
| **Циљ часа** | Учење познатих музичких игара и стварање нових. |
| **Очекивани исходи на крају часа** | На крају часа ученик ће бити у стању да:   * изведе музичку игру; * разуме своју улогу у музичкој игри; * схвати музички циљ игре; * створи нову музичку игру. |
| **Наставне методе** | Демонстрација, дијалошка, метода рада по слуху и по нотама. |
| **Наставна средства** | Уџбеник за 6. разред, страна 54-55. |
| **Облици рада** | Фронтални, групни, рад у паровима |
| **Међупредметно повезивање** | Ликовна култура. |

**ТОК ЧАСА**

|  |
| --- |
| **Уводни део часа (5 минута)** |
| Наставник покаже ученицима музичку игру *Телефонска централа* *- погоди ко те зове* према упутствима из уџбеника. Ученици се поделе у три групе и изведу игру блиску начину телефонског позива. Свака група има свој позивни број у виду ритмичког мотива. Свака група научи да изведе све ритмичке целине – позиве, а затим групе бирају кога ће да позову певајући одређени ритмички мотив. Позвана група одговара певањем свог и ритмичког мотива групе која је позивар, а затим позивају неку другу групу на исти начин. Ученици се даље деле према могућностима на још више група.  Наставник објасни шта је музичка игра и најави наставну јединицу. |
| **Главни део часа (30 минута)** |
| Наставник покаже како се изводи игра *Музичка меморија*. Наставник подели ученицима потребан материјал за писање и захтева да ученици направе картоне са исписаним музичким знацима према упутству у уџбенику. Ученици направе и затим играју *Музичку меморију*.  Наставник објасни правила за игру *Музичке домине*. Наставник подели материјал за израду домина и према упутству у уџбенику ученици уписују ритмичке фигуре. Ученици се поделе на групе и изводе игру *Музичке домине*.  Наставник објасни начин организовања игре *Музички солитер* и подели ученицима потребан материјал. Ученици цртају солитер са собама за одређене групе инструмената на хамеру и исписују називе инструмената на картончићима. Наставник демонстрира звучне примере, ученици препознају инструменте, узимају картончић са исписаним именом и односе до хамера где га постављају у групу инструмената коме припада. Ученик који је успео да погоди из које собе допире звук и одреди који је то инструмент је победник и он у даљем извођењу игре бира звучне примере.  Наставник здаје ученима да на часу смисле своју музичку игру самостално, у пару са другим учеником(ученицом или у групи. |
| **Завршни део часа 10 минута** |
| Наставник поставља питања ученицима:   1. Шта је музичка игра? 2. Који је циљ њихове музичке игре? 3. Која игра им се највише допала и због чега?   На крају следи још једно извођење игре *Телефонска централа* и неке друге по избору ученика. |