**ПРИПРЕМА ЗА ЧАС БРОЈ 22**

|  |  |
| --- | --- |
| **Наставна тема** | **Музички инструменти. Човек и музика. Слушање музике. Извођење музике** |
| **Наставна јединица** | Музички инструменти и инструментална музика ренесансе |
| **Циљ часа** | Упознавање са инструментаријумом ренесансе и првим инструменталним стиловима који се у њој појављују |
| **Очекивани исходи на крају часа** | На крају часа ученик ће бити у стању да:   * Препознаје ренесансне инструменте на представама и звучно * Зна да наведе називе ренесансних гудачких инструмената * Разликује клавикорд од чембала и сродних инструмената * Познаје основне инструменталне облике у ренесансној музици * Разуме какву су улогу имали инструменти у ренесансној музици |
| **Наставне методе** | Демонстрација, дијалошка. |
| **Наставна средства** | Уџбеник за 6. разред, страна 96–99 |
| **Облици рада** | Фронтални, групни |
| **Међупредметно повезивање** | Ликовне уметности |

**ТОК ЧАСА**

|  |
| --- |
| **Уводни део часа (5 минута)** |
| Обнова средњовековног инструментаријумима по групама инструмената. Подсећање на улогу инструмената у средњем веку. Обнова звучних примера инструменталне музике са препознавањем боје инструмента. Најава наставне теме. |
| **Главни део часа (30 минута)** |
| Наставник указује да се упркос доминацији вокалне музике у целој ренесансној епохи у 16. веку може пратити интензиван развој инструментаријума, инструментална музика постепено стиче самосталност и гради особени стил у складу са природом изражајности инструмента, а рађају се и први вокално-инструментални облици.  Наставник подсећа на породицу људских гласова од најдубљег до највишег и указује да се на сличан начин формирају породице инструмената унутар појединих инструменталних група.  Прво се представља породица гудачких инструмената и њене две основне врсте – виола да гамба и виола да брачо и даље се прати њихова развојна линија према савременим гудачима: виолини, виоли, виолончелу и контрабасу.  На слушним примерима ренесансних композиција које су извођене на аутентичним инструментима упознаје се звук и начин свирања на виоли да камба и виоли да брачо. *Шпанске фолије* илуструју како су се у ово доба формирали ансамбли, али и да се развија инструментални виртуозитет.  У породици инструмената са диркама визуелно и звучно се представљају два сродна, али по квалитету звука и начину произвођења тона различита инструмента: клавикор и клавичембало (клавсен, харпсикорд) и њихови мањи преносиви сродници: спинет или вирхинел (виргинал).  Од инструменталних облика, поред оних који су били заступљени у звучним примерима (павана, гаљарда, фолија), објашњавају се облици развијени из ренесансни полифоних вокалних форми: ричеркар, канцона и фантазија, као и варијације, токата и прелудијум. Ученици су се сретали са већином ових назива, сада би их ваљало повезати са конкретним звучним представама и уочити разлике. |
| **Завршни део часа 10 минута** |
| Ученици анализирају сличности и разлике између ренесансних виола и савремених гудачких инструмената и потом их цртају у својим свескама. |