**ПРИПРЕМА ЗА ЧАС БРОЈ 32**

|  |  |
| --- | --- |
| **Наставна тема** | **Извођење музике** |
| **Наставна јединица** | Учење песме по слуху *Лепо ти је у нашему Срему* и свирање на изабраном инструменту |
| **Циљ часа** | Певање народних песама. |
| **Очекивани исходи на крају часа** | На крају часа ученик ће бити у стању да:   * разуме текст песме; * разуме шта је патриотска песма; * пева песму по слуху и по нотама * свира по нотама песму на изабраном инструменту |
| **Наставне методе** | Демонстрација, дијалошка, метода рада певања по слуху. |
| **Наставна средства** | Уџбеник за 6. разред, страна 65. |
| **Облици рада** | Фронтални, групни |
| **Међупредметно повезивање** | Географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника обнове народне песме из уџбеника за шести разред*.* Наставник захтева да ученици опишу тематику стихова, затим кажу из ког су краја Србије песме. Наставник указује ученицима на важност географског порекла народних песама и како народни песник описује свој родни крај.  Наставник најави наставну јединицу. |
| **Главни део часа (30 минута)** |
| Наставник демонстрира песму *Лепо ти је у нашему Срему* и покаже географску карту са означеним местом где се Срем налази у односу на главни град и укаже који је највећи град у том крају Србије. Наставник каже ученицима чиме се највише баве становници Срема и по чему је так крај познат. Наставник објасни тематику стихова и све појмове и географска подручја која се у песми спомињу. Наставник објасни ученицима шта је патриотизам и родољубље и важност стварања таквих песама за једну нацију.  Наставник покаже ученицима две вежбе за упевавање. Ученици певају вежбе, а наставник их прати на клавиру у хроматском кретању навише и наниже. Наставник захтева извођење одређене артикулације приликом певања вежби за упевавање: стакато и легато. Наставник захтева и извођење одређене динамике у вежбама упевавања.  Наставник пева прву фразу, а ученици понове по слуху и тако до краја песме. Ученици изводе песму у целини у задатом темпу и динамици.  Наставник свира мелодију песме на металофону. Ученици анализирају нотни текст и утврђују да песма има две повисилице. Наставник уклони непотребне плочице са металофона и остави две повисилице *фис* и *цис*. Наставник објасни ученицима како ће и када свирати повишене тонове. Ученици изводе песму свирајући на металофону по нотама и певају. |
| **Завршни део часа 10 минута** |
| Наставник поставља питања ученицима:   1. По чему се препознају патриотске песме? 2. Где се налази Срем? 3. Како именујемо повишене тонове *еф* и *це*?   На крају следи још једно извођење песме *Лепо ти је у нашему Срему* певањем и свирањем са циљем да се час заврши у веселој и пријатној атмосфери. |