**ПРИПРЕМА ЗА ЧАС БРОЈ 11**

|  |  |
| --- | --- |
| **Наставна тема** | **Извођење музике** |
| **Наставна јединица** | Креирање пратње за песме: свирање на клавијатури. |
| **Циљ часа** | Да ученици науче да свирају на клавијатури |
| **Очекивани исходи на крају часа** | Ученик зна да свира једноставне дечје песме на клавијатури |
| **Наставне методе** | Демонстрација, дијалошка, рад са нотним текстом |
| **Наставна средства** | Уџбеник за 6. разред, страна 13–17 |
| **Облици рада** | Фронтални, групни, у паровима |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима именовање тонова солмизацијом и нотним алфабетом и покаже у уџбенику*.* Наставник покаже изглед једне октаве на клавијатури и покаже у уџбенику. Наставник демонстрира свирање на клавијатури, покаже изглед клавијатуре, научи ученике да певају песму *Клавијатура* из уџбеника и покаже где се налази тон це1. Наставник покаже слику леве и десне руке и објасни прсторед на клавијатури. Наставник помогне ученицима да инсталирају апликацију *Мој клавир* на мобилном телефону и објасни функције.  Наставник најави наставну јединицу. |
| **Главни део часа (30 минута)** |
| Наставник демонстрира песму Широк Дунав певањем и свирањем на клавиру. Објасни ученицима порекло песме и њено значење. Ученици науче песму прво по слуху, а затим анализирају нотни текст и певају по нотама. Наставник објасни ученицима како да свирају мелодију песме на клавијатури десном руком. Ученици поставе десну руку на клавијатуру, утврде прсторед и свирају уз бројање. Наставник прати ученике на клавиру. Ученици науче да певају песму *Широк Дунав* уз помоћ наставника и певају и свирају десном руку на клавијатури.  Наставник научи ученике да певају песму *Календара* по слуху, а затим и по нотама. Ученици анализирају нотни текст и певају по нотама. Наставник покаже ученицима како се свира мелодија песме *Календара* десном руком уз бројање. Наставник подели ученике на две групе. Ученици свирају песму према упутству из уџбеника у паровима. |
| **Завршни део часа 10 минута** |
| Наставник поставља питања и захтева од ученика:   1. Како гласи именовање тонова нотним алфабетом? 2. Да опишу прсторед за свирање на клавијатури. 3. Да пронађу тон це1 на клавијатури и поставе остале прсте на одређене дирке.   На крају следи још једно извођење песама *Широк Дунав* и *Календара* уз свирање и певање са циљем да се час заврши у веселој и пријатној атмосфери. |