**ПРИПРЕМА ЗА ЧАС БРОЈ 34**

|  |  |
| --- | --- |
| **Наставна тема** | **Извођење музике** |
| **Наставна јединица** | Певање песме по слуху *Мали воз* |
| **Циљ часа** | Учење нове песме по слуху која садржи синкопу. |
| **Очекивани исходи на крају часа** | На крају часа ученик ће бити у стању да:   * изведе песму по слуху заједно са осталим ученицима; * пева песму у мањој групи ученика * разуме тематику литерарног текста * изведе синкопу. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 6. разред, страна 66-67. |
| **Облици рада** | Фронтални, групни |
| **Међупредметно повезивање** | Нема. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима песме по слуху: *Ах што волим* и *У опери.* Наставник захтева да ученици одреде карактер песме на основу садржаја литерарног текста и њихове звучности. Наставник тражи да ученици речима опишу ритам песама.  Наставник најави наставну јединицу. |
| **Главни део часа (30 минута)** |
| Наставник демонстрира песму *Мали воз* и објасни ученицима њено порекло и тематику стихова. Наставник пева први двотакт и укаже ученицима на паузу на почетку песме која је део ритмичке фигуре синкопе. Ученици понове и учење се наставља понављањем и спајањем двотакта који увек започињу осминском паузом то јест ритмичком фигуром синкопом. Други део песме такође садржи синкопу на почетку такта, али сада без осминске паузе. Ученици понове фразу по фразу до краја песме. Ученици певају целу песму уз клавирску пратњу који изводи наставник. Наставник подели ученике у две групе: прва група пева песму, а друга добија дрвене штапиће и на њима изводи јединицу бројања. Групе замене улоге. |
| **Завршни део часа 10 минута** |
| Наставник поставља питања ученицима:   1. Које је порекло песме *Мали воз*? 2. Како се зове ритмичка фигура којом почињу двотакти у песму *Мали воз*?   На крају следи још једно извођење песме *Мали воз* са циљем да се час заврши у веселој и пријатној атмосфери. |