**ПРИПРЕМА ЗА ЧАС БРОЈ 31**

|  |  |
| --- | --- |
| **Наставна тема** | **Извођење музике.** |
| **Наставна јединица** | Музика и покрет |
| **Циљ часа** | Да ученици науче како да прате ритам, а како се креће мелодија.  Развој моторике код ученика.  Учење народних и савременог плеса. |
| **Очекивани исходи на крају часа** | На крају часа ученик ће бити у стању да:   * изведе ритам * прати мелодијски ток на графичком приказу * плеше народно коло * импровизује плес на савремену музику. |
| **Наставне методе** | Демонстрација, дијалошка, метода рада по слуху, са графичком и са нотним текстом. |
| **Наставна средства** | Уџбеник за 6. разред, страна 48–51. |
| **Облици рада** | Фронтални, групни |
| **Међупредметно повезивање** | Физичко, географија, српски језик. |

**ТОК ЧАСА**

|  |
| --- |
| **Уводни део часа (5 минута)** |
| Наставник обнови са ученицима бројалицу *Што хукће локомотива* и захтева да ученици изводе ритам пљескањем длановима. Наставник подели ученике у две групе: прва група изводи јединицу бројања пљескањем длановима, а друга група изводи ритам. На исти начин наставник обнови са ученицима бројалицу Колачи, али сада са свирањем на ритмичким инструментима без одређене висине тона.  Наставник најави наставну јединицу. |
| **Главни део часа (30 минута)** |
| Наставник демонстрира звучни пример композиције *Скомрашка игра* и покаже ученицима како да прате ритам пљескањем длановима. Ученици изведу ритам композиције у девет осмина.  Наставник демонстрира звучни пример композиције *Дивљаци* и покаже графички приказ кретања музике у уџбенику. Ученици прате прстом графику уз слушање композиције. Ученици сами изаберу композицију и нацртају графику на означеном месту у уџбенику.  Наставник научи ученике да певају канон жабе и покаже им како да импровизују покрете телом. Ученици певају канон и показују покрете које су импровизовали уз музику.  Наставник демонстрира ученицима коло *Хајд поведи весло*, објасни тематику литерарног текста и научи ученике да певају песму по слуху. Наставник покаже кораке и кореографију према у упутствима из уџбеника за коло *Хајд поведи весело*. Ученици науче део по део и затим изведу целу кореографију уз певање песме.  Наставник покаже ученицима како се импровизују покрети телом и кореографија за савремени плес према упутству у уџбенику. Ученици се поделе у групе и без слушања музике смисле кореографију. Наставник одабере одговарајућу музику за сваку групу посматрајући њихов рад и кореографију. Ученици изводе савремени плес уз музику. У даљем раду ученици сами бирају музику и изводе кореографију. |
| **Завршни део часа 10 минута** |
| Наставник поставља питања ученицима:   1. Које је географско порекло кола *Хајд поведи весело*? 2. Шта је кореографија? 3. Чиме се треба руководити приликом избора музике за савремени плес?   На крају следи још једно извођење кола хајд поведи весело и кореографије за савремени плесу фронталном облику рада са циљем да се час заврши у веселој и пријатној атмосфери. |