**ПРИПРЕМА ЗА ЧАС БРОЈ 25**

|  |  |
| --- | --- |
| **Наставна тема** | **Извођење музике. Музичко стваралаштво.** |
| **Наставна јединица** | Еф-дур лествица |
| **Циљ часа** | Учење нове лествице са снизилицом. Учење снизилице бе (или хес) и разрешилице.  Певање песама у Еф-дуру по нотама: *Ах што волим* и *Коњски репић* |
| **Очекивани исходи на крају часа** | На крају часа ученик ће бити у стању да:   * разуме улогу снизилице; * разуме како настаје и како се пева лествица Еф-дур; * пева песме у Еф-дур лествици; |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 6. разред, страна 31–33. |
| **Облици рада** | Фронтални, групни |
| **Међупредметно повезивање** | Српски језик. |

**ТОК ЧАСА**

|  |
| --- |
| **Уводни део часа (5 минута)** |
| Ученици уз помоћ наставника певају песму *Ах што волим* по слуху. Наставник пита ученике о чему говоре стихови песме. Ученици кажу да се ради о љубави према природи. Наставник поставља питања и дискутује са ученицима на тему очувања природе као једног од ресурса наше планете. покаже нотни текст песме и захтева од ученика да уоче непознати знак. Наставник покаже нотни текст песме и захтева да ученици заокруже непознати знак. Ученици заокруже снизилицу.  Наставник најави наставну јединицу. |
| **Главни део часа (30 минута)** |
| Наставник дефинише појам „снизилице“ у музици, покаже знак и објашњење у уџбенику. Објасни како се снизилица пише, а затим покаже разрешилицу и објасни њену функцију на примеру у уџбенику (на тону ха1). Наставник захтева да ученици изврше анализу нотног текста песме *Ах што волим* и да утврде у којој лестви је песма компонована. Ученици нису сигурни и наставник наставља са тумачењем. Наставник покаже запис Еф-дур лествице у уџбенику и захтева од ученика да сами открију улогу снизилице у овој лествици. Ученици уз помоћ наставника певају нову лествицу. Ученици уз помоћ наставника откривају како се зову тонови на главним ступњевима Еф-дура и где се налазе вођице. Ученици изводе песму *Ах што волим* парлато, а затим по нотама. Ученици откривају због чега је песма у Еф дур лествици.  Ученици компонују уз помоћ наставника *Дугачку песму* у Еф-дур лествици и затим је изводе.  Наставник демонстрира песму *Коњски репић* певањем и свирањем, а затим тумачи тематику стихова. Ученици анализирају нотни текст песме *Коњски репић*, изводе парлато, а затим певају по нотама уз тактирање. Ученици на крају певају песму са текстом. |
| **Завршни део часа 10 минута** |
| Наставник поставља захтеве и питања ученицима:   1. Напишите лествицу Еф-дур у силазном смеру? 2. Колико предзнака има Еф-дур лествица? 3. Шта је разрешилица?   На крају следи још једно извођење песама *Ах што волим*, *Дугачка песма* и *Коњски репић* са циљем да се час заврши у веселој и пријатној атмосфери. |