**ПРИПРЕМА ЗА ЧАС БРОЈ 17**

|  |  |
| --- | --- |
| **Наставна тема** | **Извођење музике** |
| **Наставна јединица** | Израда инструмената од рециклажног материјала и очигледног средства |
| **Циљ часа** | Прављење свог инструмента и свирање на инструменту насталим од рециклажног материјала. |
| **Очекивани исходи на крају часа** | На крају часа ученик ће бити у стању да:   * Изабере одговарајући материјал за прављење инструмента * смисли и направи инструмент * пева и свира композиције на створеном инструменту * разуме важност рециклаже * дискутује о створеним инструментима * направи очигледно средство. |
| **Наставне методе** | Демонстрација, дијалошка, метода рада са материјалом за рециклажу, метода свирања по слуху и по нотама. |
| **Наставна средства** | Уџбеник за 6. разред, страна 52–53. |
| **Облици рада** | Фронтални, групни, индивидуални |
| **Међупредметно повезивање** | Техничко образовање, ликовна култура |

**ТОК ЧАСА**

|  |
| --- |
| **Уводни део часа (5 минута)** |
| Наставник покаже ученицима материјал за рециклажу и обнови са ученицима важност рециклаже. Наставник захтева да ученици пробају звучност рециклажног материјала по принципу: дрво, метал, папир, стакло, пластика. Наставник показује слике прављених инструмент у уџбенику и описује њихов материјал, начин добијања звука: одређеног или не одређеног.  Наставник најави наставну јединицу. |
| **Главни део часа (30 минута)** |
| Наставник захтева од ученика да свако изабере материјал који му се допада и од њега направи свој инструмент. Наставник пита ученике како и на које групе се деле музички инструменти. Наставник помаже ученицима да се определе за врсту инструмента који ће да направе: указује на избор материјала, даје идеје, указује на техничко-извођачке могућности будућег инструмента. Ученици добијају одређено време за израду инструмента, на пример 20 минута. Сваки ученик покаже свој инструмент, опише материјал од кога је направљен и покаже како се на њему свира  Наставник научи ученике да певају по слуху народну песму *Пошла Румена*: објасни њено порекло, преприча тематику литерарног текста, покаже како се прати ритам. Ученици певају песму и свирају на створеним инструментима. Ученици који су направили мелодијски инструмент бирају из уџбеника песму коју ће свирати на сво инструменту уз помоћ наставника и других иученика.  Наставник покаже у ученику изглед очигледног средства за песму *Блистај, блистај* и објасни његову функцију. Ученици бирају за коју песму ће направити очигледно средсво и како ће га украсити. Наставник покаже припремљен хамер на коме је линијски систем, ученици уписују ноте и украшавају га. Ученици изводе песму са очигледног средства уз помоћ наставника певањем и свирањем на инструментима од рециклажног материјала. |
| **Завршни део часа 10 минута** |
| Наставник поставља питања ученицима:   1. Шта је рециклажа? 2. Који материјали су погодни за израду музичких инструмената? 3. Чему служи очигледно средство?   На крају следи још једно извођење песме *Пошла Румена* са циљем да се час заврши у веселој и пријатној атмосфери. |